CELEX: 32021R1241
Language: hr
Date: 2021-07-29 00:00:00
Title: Provedbena uredba Vijeća (EU) 2021/1241 od 29. srpnja 2021. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011

30.7.2021   
               
               
                  HR
               
               
                  Službeni list Europske unije
               
               
                  L 272/1
               
            
         PROVEDBENA UREDBA VIJEĆA (EU) 2021/1241
         od 29. srpnja 2021.
         o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011
         VIJEĆE EUROPSKE UNIJE,
         uzimajući o obzir Ugovor o funkcioniranju Europske unije,
         uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (1), a posebno njezin članak 21. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. siječnja 2016. donijelo Uredbu (EU) 2016/44.
                  
               
                     (2)
                  
                  
                     Na temelju članka 21. stavka 6. Uredbe (EU) 2016/44 Vijeće je preispitalo popis uvrštenih osoba i subjekata naveden u Prilogu III. toj uredbi.
                  
               
                     (3)
                  
                  
                     Vijeće je zaključilo da bi unos za jednu osobu trebalo brisati jer je preminula te da bi mjere ograničavanja protiv svih ostalih osoba i subjekata s popisa navedenog u Prilogu III. Uredbi (EU) 2016/44 trebalo zadržati. Usto bi identifikacijske podatke za jednu osobu trebalo ažurirati.
                  
               
                     (4)
                  
                  
                     Uredbu (EU) 2016/44 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog III. Uredbi (EU) 2016/44 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. srpnja 2021.
            
               
                  Za Vijeće
               
               
                  Predsjednik
               
               G. DOVŽAN
            
         
         
            (1)  SL L 12, 19.1.2016., str. 1.
         
      
      
         
            PRILOG
            U Prilogu III. (Popis fizičkih i pravnih osoba, subjekata ili tijela iz članka 6. stavka 2.) Uredbi (EU) 2016/44, dio A. (Osobe) mijenja se kako slijedi:
            
                        1.
                     
                     
                        unos 3. (general TOHAMI, Khaled) briše se;
                     
                  
                        2.
                     
                     
                        unos 6. (AL-MAHMOUDI, Baghdadi) zamjenjuje se sljedećim:
                        
                                    „6.
                                 
                                 
                                    AL-MAHMOUDI,
                                    Baghdadi
                                    Alternativna imena
                                    AL-MAHMOUDI
                                    Al-Baghdadi, Ali
                                    AL-MAHMOUDI
                                    AL-BAGHDADI, Ali
                                 
                                 
                                    Mjesto rođenja: Alassa, Libija
                                    Državljanstvo: libijsko
                                    Spol: muški
                                    Adresa: Abu Dhabi, Ujedinjeni Arapski Emirati
                                 
                                 
                                    Predsjednik Vlade pukovnika Qadhafija.
                                    Blisko povezan s bivšim režimom Muammara Qadhafija.
                                 
                                 
                                    21.3.2011.”